โพลเผยปีใหม่เงินสะพัดทะลุแสนล้าน
โพลม.หอการค้าเผยปีใหม่มีเม็ดเงินสะพัดทะลุแสนล้านเป็นอัตราขยายตัวสูงสุดรอบ 7 ปี
25 ธ.ค. 2555

โพลม.หอการค้าเผยปีใหม่มีเม็ดเงินสะพัดทะลุแสนล้านเป็นอัตราขยายตัวสูงสุดรอบ 7 ปี 
นางยาใจ ชูวิชา ประธานคณะจัดทำการสำรวจความคิดเห็นประเด็นเศรษฐกิจ มหาวิทยาลัยหอการค้าไทย เปิดเผยถึง ผลสำรวจ “พฤติกรรมการใช้จ่ายของผู้บริโภคในช่วงเทศกาลปีใหม่” จากการสำรวจระหว่างวันที่ 17-22 ธ.ค. 2555 จำนวน 1,213 ตัวอย่าง พบว่าประชาชนมีการใช้จ่ายในช่วงปีใหม่ 105,827 ล้านบาท เพิ่มขึ้น 15.6% เมื่อเทียบกับปีที่ผ่านมา โดยประชาชนมีการใช้จ่ายในการเลี้ยงสังสรรค์ จัดเลี้ยง29.1 %ทำบุญ16.6 %ซื้อเสื้อผ้า รองเท้า 13.5 %ท่องเที่ยว 11.6%และซื้อสุรา ไวน์ 10.5% ซึ่งประชาชนมีการใช้จ่ายเฉลี่ยต่อคน 9,153 บาท และมีการท่องเที่ยวต่างประเทศเพิ่มขึ้นเมื่อเทียบกับปี 2555 ที่ประชาชนเที่ยวต่างประเทศเพียง 2.3 แต่ปี 2556 ตอบว่าเที่ยวต่างประเทศ 10.9%ส่วนการท่องเที่ยวจะออกเดินทางตั้งแต่ 28 ธ.ค. 2555 กลับ 1 ม.ค. 2556          สำหรับการเปรียบเทียบมูลค่าการใช้จ่ายและจำนวนชิ้นที่ซื้อในช่วงปีใหม่เทียบกับช่วงเดียวกันปีก่อน ด้านมูลค่า ส่วนใหญ่ 49.% ตอบว่าไม่เปลี่ยนแปลง 41.5%ตอบว่าเพิ่มขึ้น และ 8.7% ตอบว่าลดลง ด้านจำนวนชิ้น 60.5% ตอบว่าไม่เปลี่ยนแปลง 18.1% ตอบว่าเพิ่มขึ้น และ21.4% ตอบว่าลดลง ส่วนแหล่งที่มาของเงินใช้จ่าย ส่วนใหญ่ 65.6% เงินเดือน/รายได้ตามปกติ 24% เงินออม และ 10.4%โบนัส/รายได้พิเศษ 
นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจมหาวิทยาลัยหอการค้าไทย กล่าวว่า การใช้จ่ายช่วงปีใหม่ 2556 นี้มีความคึกคักจากมูลค่าการใช้จ่าย ที่ทะลุ 1 แสนล้านบาทเป็นปีแรก และมีอัตราขยายตัวเป็นตัวเลขสองหลักและสูงสุดในรอบ 7 ปี จากปัจจัยหนุนการขยายตัวเศรษฐกิจที่ดี ซึ่งศูนย์คาดการณ์ว่าปี2555จะขยายตัวที่ 5.4% สถานการณ์เศรษฐกิจโลกเริ่มคลายความกังวล นโยบายเศรษฐกิจในประเทศได้รับอานิสงค์จากนโยบายเพิ่มค่าแรงงาน โครงการรับจำนำสินค้าเกษตร ส่งผลให้ประชาชนมีการใช้จ่ายมากขึ้น ซึ่งส่วนหนึ่งสะท้อนจากการท่องเที่ยวต่างประเทศที่เพิ่มขึ้นเมื่อเทียบกับรอบหลายปีที่ผ่านมา อย่างไรก็ตาม จากาการสำรวจพบว่าประชาชนยังกังวลต่อเศรษฐกิจและการเมืองจึงทำให้ชะลอการใช้จ่ายซึ่งพิจารณาจากจำนวนชิ้นที่ประชาชนซื้อสินค้าลดลงสวนทางมูลค่าสินค้าที่เพิ่มขึ้น          นางเสาวนีย์ ไทยรุ่งโรจน์ อธิบดีมหาวิทยาลัยหอการค้าไทย กล่าวถึงการสำรวจความเห็นประเด็นปัญหาที่รัฐบาลควรแก้ไขอย่างเร่งด่วนที่สุด ส่วนใหญ่ 32.9% เศรษฐกิจโดยรวม 30.7% เสถียรภาพทางการเมือง และ 25.3%ปัญหาสังคม ถามถึงปี 2556 ภาวะเศรษฐกิจไทยจะปรับตัวดีขึ้นหรือไม่เทียบกับปี 2555 ส่วนใหญ่ 44.3% คาดว่าจะขยายตัว 4.1-5.0%          เมื่อถามถึงการใช้จ่ายซื้อสินค้าพบว่าด้านจำนวนชิ้นส่วนใหญ่ 48.8% ตอบว่าเท่าเดิม 31.8% ตอบว่าเพิ่มขึ้น ด้านมูลค่า ส่วนใหญ่ 46.2% เพิ่มขึ้น และ 45.5% เท่าเดิม          ส่วนความเห็นต่อการแก้ไขรัฐธรรมนูญ ส่วนใหญ่ 40.9% ตอบว่าไม่แน่ใจ 30.3% ไม่ควร และ 28.8% ควร ส่วนสถานการณ์การเมือง ส่วนใหญ่ 61.3% เหมือนเดิม 19.7% ดีขึ้น และ 18.9% แย่ลง ขณะที่คำอวยพรที่อยากอวยพรให้ประเทศ ประชาชนอยากขอให้พระเจ้าอยู่หัวและพระราชินีทรงมีพระพลานามัยแข็งแรง 38.7% ขอให้ภาคใต้สงบสุข12.3% ขอให้ค้าขายดีๆ 9.8% ขอให้คนไทยกลุ่มต่างๆมีความสมานฉันท์ 7.6% และขอให้เศรษฐกิจดีขึ้น 7.2% โดยประชาชนยังต้องการให้รัฐบาลแก้ไขเศรษฐกิจโดยรวม ความเสถียรภาพทางการเมือง ปัญหาสังคม และภัยธรรมชาติอย่างเร่งด่วนที่สุด          สำหรับของขวัญจากรัฐบาล ที่ประชาชนอยากได้ 32.8% การสร้างความสงบสุข 11.2% การสร้างความสามัคคี 9.1% ทำให้เศรษฐกิจดีขึ้น 9% ให้ดูแลราคาสินค้า และ7.9% ให้ดูแลปัญหาคอรัปชั่น และพบว่านางสาวยิ่งลักษณ์ ชินวัตร นายกรัฐมนตรีคือบุคคลที่ประชาชนอยากให้ของขวัญมากที่สุด รองลงมานายอภิสิทธ์ เวชชาชีวะ และนายชูวิทย์ กมลวิเศษฐ์